**Stăpână peste morgane**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când ochiul îşi suie oglinda către cer

am să te aşez acolo

unde soarele se deşiră în seară

şi noaptea-şi învolbură lianele

peste ultima amintire

închis cu văzduhul în piept

ai să asculţi trecutul

cum curge dinspre azi spre mâine

şi-ai să-mi şopteşti

dacă nu eşti cu mine nu exişti

dare eu sunt aici

captivă

într-o imagine a iubirii

stăpână peste morgane

cu umbra-n asfinţire

răstorn o ultimă sclipire de albastru

peste ea pasărea albă

pasărea pasăre suflet

să n-o inspire pământul

mai simte încă ameţeala azurului

prin aripi cu amintiri frământate

atâta de puţin a mai rămas din zare